Poliisin mukaan sähkökaappi kolhiintui, kun bussinkuljettaja peruutteli eksymisen tuoksinassa.

Bussinkuljettajan aamu ei alkanut parhaalla mahdollisella tavalla Helsingin Malmilla tiistaina. Hän eksyi reitiltään, päätyi ajelemaan kävelyraitille ja jyräsi vielä sähkökaapin kumoon.

Ohikulkumatkalla ollut nainen havaitsi bussin epänormaalin ajelun hieman ennen aamuseitsemää. Bussi oli varustettu linjan 77A tunnuksilla, joten sen normaali reitti kulkee Jakomäeltä Malmin kautta Siltamäkeen.